Tail Toddle

Tail toddle tail toddle

Tammy gars ma tail toddle

but an ben wi diddle doddle

Tammy gars ma tail toddle

when I’m deid I’m oot o date

when I’m seik I’m fu o trouble

when I’m weel I stap aboot

an Tammy gars ma tail toddle

Jessie Jack she gied a plack

Helen Wallace gied a boddle

Quo the bride “it’s ower little

for to mend a broken doddle”

Oor guid wife held ower tae Fife

for tae buy a coal riddle 

lang e’er she cam back again

O Tammy garred my tail toddle

A Dyker's Compliments

to her Neighbours
Keep yer ain fish guts

tae yer ain sea maws

Anster daws, tattie shaws

Keep yer ain fish guts

tae yer ain sea maws

Lyin amang the deid craws
An wha’s acht ye ma bonnie lass

That moved here in the simmer

Ah kent yer faither at the scale

He’s a torn ersed Pittenweemer

Ye lookin at me, ye Anster daw

Ah’ll cowp ye in a dub, sir

An wha cried ye partan face

An ye sae like a lobster

What’s that ye’re sayin Ah canna tell

Ye styipit shilpit moaner

Ye’re nae frae here Ah’m shair o that

Ye’re a St Minnens droner
Ye can keep yer Crail,

yer Pittenweem

Yer Anster an St Minnens

Daft Dykers’s what ye cry us a

Awa back hame guid riddance
